section_heading: Povijest
paragraph_text: Druga sočanska armija formirana je 23. kolovoza 1917. godine. Armija je formirana na osnovi diobe dotadašnje Sočanske armije. Sočanska armija je tada podijeljena na 1. i 2. sočansku armiju, dok je stožer dotadašnje Sočanske armije postao stožerom Grupe armija Borojević kojom grupom armija je zapovijedao general pukovnik Svetozar Borojević, dotadašnji zapovjednik Sočanske armije. Zapovjednikom 2. sočanske armije koja je zajedno s 1. sočanskom armijom ušla u sastav novoformirane grupe armije, imenovan je general pješaštva Johann von Henriquez.